Bees | Braai | Brood | Bier | Drankies | Eend | Eier | Fisant | Gans | Groente | Haas | Hoender | Inlê | Kaas | Kalf | Kalkoen | Koek | Koekies | Konyn | Krokodil | Lam | Nagereg | Pasta | Patrys | Rys | Seekos | Skaap | Slaai | Sop | Souse | Tarentaal | Vark | Vegetaries | Vis | Vleis | Vrug | Volstruis | WildOntbyt | Peuselhappie | Voorgereg / Entrée | Hoofgereg | Bykos | Slaai | Nagereg | Drankies | WynKookterme / Woordelys | Wenke en Advies | Resepteboeke | Oondtemperature | Mate en gewigte | Gram per 250 ml / 1 koppie | Pangroottes | Basiese kombuisgereedskap | Wynwoordeboek | Die spens | Beesvleissnitte en gaarmaakmetodesSuid-Afrikaans | Amerikaans | Argentyns | Brasiliaans | Chinees | Duits | Egipties | Engels | Frans | Grieks | Hongaars | Indies | Israelies | Italiaans | Japanees | Joods | Kameroens | Kanadees | Karibies | Kongolees | Koreaans | Kreools | Kubaans | Libanees | Libies | Maleisies | Maltese | Marokkaans | Mexikaans | Mosambieks | Nederlands | Nigeries | Noorweegs | Oostenryks | Persies | Peruaans | Pools | Portugees | Russies | Skots | Spaans | Sweeds | Switsers | Thai | Turks | Viëtnamees | Vlaams | Wallies | Wes-Indies
Die Gids: 11/28/2008
1 koppie meel, gesif1 koppie suiker2 eiers2 teelepels bakpoeier½ koppie melk50 g bottersoutKlop die eiers en suiker baie goed saam tot dit dik is.Meng die meel, bakpoeier en sout en gooi die eiermengsel by.Kook die melk en botter. Vou dit stadig by die mengsel.Bak in 'n vierkantige pan by 200ºC vir 15 minute.Laat die koek afkoel en sny horisontaal in twee stukke wat in 'n lang bak sal pas.Vir die vulsel:230 g botter¼ koppie botter1 teelepel kremetart1 blikkie kondensmelk1 eetlepel gelatien1 teelepel amandelgeurselvanieljegeurselneute en kersiesgepreserveerde gemmerSmelt die gelatien in warm water en laat afkoel.Verroom die botter en suiker.Klits die gelatien geleidelik by die botter en suiker.Voeg die kondensmelk by en klits stadig.Voeg nou die geursel, gemmer, neute en kersies by.Voer 'n langwerpige bak uit met waspapier.Gooi vulsel op die bodem, sit 'n laag koek daarop, dan vulsel, weer koek en dan weer vulsel.Vou dit toe met die papier en plaas in die yskas om te stol.
1 kg volkoringmeel500 ml koekmeel250 ml klapper500 ml fyngedrukte graanvlokkies200 ml pitlose rosyne125 ml sonneblomsaad55 ml bakpoeier10 ml sout500 ml suiker250 g margarien, gesmelt250 ml sonneblomolie1 liter kookwaterMeng al die droë bestanddele, behalwe suiker saam.Giet die gesmelte margarien in ´n ander mengbak en voeg die suiker, olie en kookwater by. Meng.Voeg by die droë bestanddele en meng goed.Skep die deeg in twee gesmeerde broodpanne. Doop ´n mes in warm water en sny die deeg in blokkies. Bak sowat 1 uur of tot gaar in 'n 180ºC oond.Laat effens afkoel in die panne. Keer uit, breek in stukke en droog uit.
Die volledige bakboek is voorwaar die enigste bakgids wat jy in die kombuis benodig.Heilie Pienaar bespreek die basisbestanddele (bv. meel, suiker, eiers en rysmiddels), gee raad oor die kies van bakware, voorbereiding van die oond, seevlakgids vir bak en vinnige omskakelings.In Die volledige bakboek bied Heilie meer as 250 resepte wat die klassieke familie-gunstelinge insluit, maar ook 'n versameling vir die wat hou van resepte met 'n kinkel - soos Swart Woud-muffins, Spek-en-eier-muffins in fillodeeg, Naanbrood met knoffel en koljander en Lemoen-semolina koek. Die titel bied ook 'n hoofstuk met tradisionele gebak soos Koeksisters, Soetkoekies, Tipsytert, Tradisionele melksnysels en Souskluitjies.Bêremengsels is nog 'n hoogtepunt wat bakwerk vinniger en goedkoper maak - jy maak een groot mengsel en deel dit dan in porsies om later op 'n verskeidenheid maniere te gebruik.Die stap-vir-stap hoofstuk dien as 'n gids vir versiering, tegnieke, wat verkeerd kan loop en die aller-belangrike woordelys.Heilie Pienaar se boeke is 'n moet in elke kombuis – haar wye kennis van kosvoorbereiding en veral bakwerk verseker dat sy 'n gesogte vryskut huishoudkundige konsultant en stilis is.Sy is die skrywer van vyf boeke.Die volledige bakboek is uiters bruikbaar, propvol inspirasie en die resepte 100% betroubaar.
Lizé BIn reaksie op Frik Lombard se Suiker en jou dieet.Ek is bly om te sien julle raak aan gesondheid omdat ek glo dat onse boerenasie al lank die kat aan die stert beet het.So lief as wat ek my grootouers gehad het was daar altyd potte kos voorbei met hope onnodige vette. My ouma aan pa se kant het bv. die lekkerste beetslaai gemaak (geheime bestandeel in die sous sien) maar het ´n hengse lot olie bygevoeg om dit te laat BLINK!?! Ek los die olie uit en dit proe dieselfde.... blink of de not. Dan praat ons nie eers van die olie, varkvet en room in ´n gewone gekookte Sondag-middagete nie.Die tradisie is natuurlik aan ons ouers oorgedra en dan wonder ons hoekom sukkel fikse mense soos Danie Gerber met hulle harte.Natuurlik help dit om fiks te wees en te oefen maar die gemors wat ons dag na dag vir ons liggame voer manifesteer nie slegs deur vet te word nie!!! Dit gaan sit vas (dis reg sit vas!) in ons are. Ons liggaam kan net ´n sekere hoeveelheid vet uit die bloedstroom opneem en as jy te veel vet te vinnig inneem kan jou liggaam nie byhou nie. Mettertyd pak dit meer en meer saam in jou are en dan het die bloed minder en minder plek om deur te kom. Dan tree die hoë bloeddruk en cholesterol in.Dit is ook skrikwekkend dat mense steeds klou aan die kalorieë in kos. Ja dit gee ´n aanduiding van die energieinhoud van ´n kossoort - maar nie die kwaliteit van daardie energie nie.En dis nou waar ek kom by die suiker storie.Dit is belangrik om kwaliteit kossoorte in te neem wat ´n mens langdurige energie verskaf. Jou liggaam verbrand dan op ´n konstante vlak energie en vette en jy voel nie tam en moeg of asof jy rooimiere in jou broek het nie.Ja dis waar dat suiker nie ´n sleg-ding is nie - en in moderasie en gebalanseerd geneem is dit ´n uitstekende bron om vinnig energie in jou liggaam te kry sou jy aktief verkeer. Maar...Sodra suiker opgeneem is in die bloed, skiet jou bloedsuikerinhoud tot sy maksimum! As jy nie besig is om te oefen of iets stremmends met jou liggaam te doen waarheen hierdie energie kan gaan nie moet jou liggaam op hou met party funksies soos om vet te verbrand en probeer eers om die bloedsuikervlak weer terug te kry na normaal. Wat erger is is dat suiker se effek in jou bloed van korte duur is - en dat die bloedsuikervlak nie net weer bedaar na normaal nie maar val tot onder dit. Dan moet jou liggaam weer omswaai en haastig seine stuur dat die vlak nou weer te laag is. En die seine is.... jy' s honger ... eet vinnig iets!! Die gevolg is dus ´n wipplank ryery met jou metabolisme.So as jy dus aanhoudend jou dieet gaan vul met swak kwaliteit energie soos suiker, witbrood, pap en ander verfynde produkte (asook natuurlik alombekende vyand diervet en sleg-olies)... maak seker jou medies dek hartomleinings en hoop en bid dit is die ergste wat gebeur.Ja ek weet ons almal wil dit afwaai en sê dat dit sommer nou net weer stories is wat begin word deur mense wat hul dieetprodukte wil verkoop. Maar ons moet ophou om die maklike pad te neem en ten minste die moeite doen om dit na te vors as jy nie iemand is wat blindelings glo nie.Natuurlik gaan dit moeilik wees om dekades en geslagte se slegte gewoontes te verander. Maar vir ons kinders se toekoms en lewenskwaliteit sal ons moet ophou om die skyfies en vis wat maklik is en die brood en jam wat vinnig is op te dis. ´n Gewoonte begin en eindig by die huis. Ons sal moet begin kyk na gesonder alternatiewe.Daar is baie boeke hieroor en ek sien al hoe meer voedselvervaardigers spesifiseer op die produkte presies wat gebruik is in die vervaardiging.Daar is ook ´n goeie vervanger vir suiker genaamd fruktose wat die bloedsuiker 40% minder laat opskiet.As julle dit bietjie navors sal julle ook agterkom dat tussen die op en af van bloedsuikervlakke insulien sit. Ons liggame vervaardig dit uit nature as ´n metaboliese funksie. Dit is baie keer kinders met ´n sensitiewer metabolisme (oorerflik) wat vinniger suikersiekte opdoen gedeeltelik a.g.v. swak kwaliteit kossoorte.... die res van ons se liggame kan jarre se misbruik weerstaan voordat tot hulle volwasse diabetes ontwikkel.Sekerlik kan jy dan en wan suiker inneem (saam met koffie 8x ´n dag is nie dan òf wan nie). Alle kossoorte kan geniet word mits baie groente, vrugte, gesonde proteïne & stysel ´n reel is en die ongesonde lekkertes ´n uitsondering op daai reel is.Hier is my lofgesang dan tot ´n einde.
2 eetlepels olyfolie1½ eetlepel suurlemoensap200g feta, ronde skywe1 blikkie artisjokharte225g slaaiblarevarsgemaalde swartpeperMeng die slaaiblare en artisjokke met die olyfolie en suurlemoesap in ´n bak. Sny die feta in kwarte en pak op ´n bakplaat. Sprinkel olyfolie en swartpeper oor. Rooster vir 5 minute. Bedien die feta bo-op die res van die bestanddele.Die slaai gaan goed saam met pita´s.
40 ml olyfolie250 ml ui, gekap2 knoffelhuisies, fyn gekap8 eiers60 ml room125 ml feta, gekrummel6 pikante rissies (Peppadews), gekap125 ml swart olywe, ontpit en gekap60 ml basielkruidblare30 ml parmesan, geraspersout en peperBraai die uie en knoffel in die olie vir 5 minute. Klits die eier en room en geur liggies met sout en peper. Roer die feta, rissies, olywe en basielkruid by die eiermengsel. Gooi die mengsel in die pan by die uie en knoffel. Kook oor matige hitte. Gebruik ´n spatsel om die rand van die fritata los te maak sodra die mengsel begin stol. Laat die rou mengsel daar inloop. Die oppervlakte van die fritata moet nog klam wees wanneer jy klaar is. Strooi nou die parmesan oor en rooster die fritata tot gaar.Garneer met basielkruid.
Carina LiebenbergIngelegte melanzane soos volg: Sny eiervrug in die lengte. Laat lê met sout om te sweet vir ´n paar uur. Vee of was die ergste sout af. Kook vir ´n paar minute tot sag (nie te sag nie) in helfte water en helfte asyn. Lê in met olyfolie, kruie (origanum en roosmaryn of wat ook al jy verkies), knoffel en rissie vir die bietjie byt.
(bedien 4)1 kg eiervrugolyfolie2 knoffelhuisies, fyn gekap1 ui gekap2 blikke gekapte tamatiesknippie bruinsuiker500 g Mozzarella, gerasper125 ml Parmesaan, gerasperhandvol basielkruidblare125 ml droë broodkrummelssout en varsgemaalde swartpeperSny die eiervrug in lang repe in die lengte. Plaas in ´n vergiettes en sprinkel sout oor elke laag. Laat staan vir 1 uur. Spoel af en druk droog met kombuispapier. Verhit olie in ´n pan en braai die eiervrug tot dit goudbruin is aan weerskante. Dreineer op kombuispapier. Verhit olie in ´n kastrol en soteer die ui tot sag. Voeg die knoffel by en braai vir 1 minuut. Voeg die tamaties, bruinsuiker, sout en peper by. Prut tot die sous dik en geurig is. Pak ´n laag eiervrug in ´n gesmeerde oondbak met van die sous bo-oor gevolg deur Mozarella, basielkruid en parmesaan. Herhaal en eindig met eiervrug. Sprinkel parmesaan en broodkrummels oor en bak vir 45 minute tot borrelend en goudbruin.
Klits 375 ml sagte bruinsuiker en 2 eiers.Voeg by 125 ml Olie, 625 ml meelblom, 500 ml semels, 12 ml koeksoda, 2 ml sout, 5 ml vanielje, 200 rosyne of dadels en 500 ml melk.Meng alles saam en sit in plastiek houer vir 24 uur in yskas. Bak teen 180°C vir 10 minute.
Verroom 225g margarien en 200ml suiker saam. Klits 30ml grondboontjiebotter en 1 eier by. Meng 250ml koekmeelblom, 5ml bakpoeier en 200ml hawermout. Roer by die ander mengsel saam met 100g gekapte donker sjokolade. Rol in balletjies, druk effe plat en bak 15 minute by 180°C.
(bedien 6)1 ui, fyn gesny100ml olyfolie800g geskilde tamaties5ml droë rissie250g swart olywe, ontpit125ml kappertjiesaadsout en peper500g van jou gunsteling pasta, gekook125ml basielkruidblare, geskeur8 dun snye mozzarellaBraai die uie tot sag. Voeg die tamaties by en breek. Voeg die rissie, olywe en kappertjiesaad by. Voeg sout en peper na smaak by en kook stadig. Voeg die pasta en basielkruid by en maak warm. Bedien dadelik met mozzarella.´n Goeie merlot of cabernet saugvignon gaan uitstekend hiermee saam.
11/25/2008 11:06:00 am
(Maak 40 koekies)Verroom 125g margerien en 150ml strooisuiker. Meng 300ml hawermout, 150ml koekmeelblom, 7ml bakpoeier en 15ml fyn gerasperde lemoenskil. Roer dit by die ander mengsel. Knie die deeg liggies en rol in bolletjies. Pak dit op uitgevoerde bakplate en druk platter met ´n vurk. Bak 10 minute by 180°C.
Gert BritsHierdie is 'n heerlike gereg wat bedien kan word van jou ouma tot een van daai deftige vol nonsies mense.1) Volstruisfilet(te)2) Olyfolie3) Roosmaryn4) Basilie5) Gedroogte knoffel6) Sojasous7) MozarellaMaak die olyfolie baie warm in die pan, en voeg dan die rosmaryn en basilie by, en "bak" die twee kruie saam. Voeg dan die droë knoffel by en voeg versigtig dan die filette by.Draai gedurig om en elke keer as jy die filet omdraai, dip die gebraaide kant in 'n bordjie met sojasous. Moet nie die filet te veel braai nie en sodra albei kante geseël is, haal af, en sit in 'n bord. Strooi mozarella kaas bo oor, en microwave vir so een minuut.
Mariette Crafford neem die leser saam op 'n herinneringstog, terug na die Noord-Kaapse dorp Kakamas, met sy felle sonlig en smaaklike kosvreugdes. Dis hier, in die huis tussen die wingerde, waar sy en haar susters grootgeword het, en waarheen Mariette en haar kinders terugkeer.Alles is dieselfde, en alles is anders. Mariette se onthou-stories vou voor jou oop soos 'n gestyfde wit lapservet, terwyl jy aansit vir jou gunsteling trooskos.Die stories is deurspek met resepte wat strek van gunstelinge soos haar ma Hanna se boontjiesop en melksnysels tot vriendin Izanne se knoffelsop met pesto en parmesaan en die Pellasusters se dadels en kwepers in lemoensous. Al haar hartsmense deel die tafel - haar ma, susters, vriende en koksmaters.
Frik LombardWie ken nie daardie smelt in die mond wit en pienk sagte lekkergoed nie? Almal hou seker nie daarvan nie, maar dit is een van die tydlose treffers. So nou en dan kom daar ´n variasie malvalekkers uit met vrugtegeure. Of hulle maak sulke gedraaide marshmallows. Maar die toets van die tyd is maar die beste beoordelaar van smake, en natuurlik seëvier die wit en pienk malvalekkers nog altyd. Die heerlikste slaai (of dalk is dit nagereg) wat ek nog geëet het is Marshmallowslaai.In die 1800's het dokters die sap van die marsh mallow plant se wortels onttrek. Hulle het dan die sap gekook saam met eierwit en suiker. Hulle het dan die konkoksie geklits totdat dit ´n skuimerig meringue gevorm het. Die mengsel het dan verhard. Hierdie mengsels is dan vir kinders gegee om te eet as hulle kele seer was. Maar dit was nie al waarvoor die konkoksie gebruik was nie. Dit het ook gehelp om hoesbuie te onderdruk, die immuunstelsel te versterk en ook om wonde te genees.Dit is nie net in die 1800's wat die sap van die Marsh Mallow gebruik is nie. Die eerste gebruik en die maak van marshmallows dateer terug na die ou antieke Egipte. Daar het hulle heuninglekkergoed verdik met die sap van die marsh mallow.In die laat 1800's het die mense gelatien begin gebruik in plaas van die marsh mallow se sap. Toe hulle dit begin doen het was dit ook die einde van die helende eienskappe van malvalekkers. In 1948 het Alex Doumak uitgevind dat mens marshmallow-mengsel in pype kan sit en dan in ewe lang stukke kan sny. Dit het produksie versnel.Hier is my gunsteling marshmallow slaai resep:300g Malvalekkers1 Blikkie fyn pynappel175 ml Grenadella jogurtSny die malvalekkers in kwarte. Meng al die bestanddele saam. Laat staan oornag en geniet dit die volgende dag.Wie sê dat lekkers nie goed is vir ´n mens nie?
4 koppies meel1 teelepel bakpoeier1 derde koppie bottersout4 eetlepels suiker´n knippie neutmuskaat2 eiersdikmelkMeng die droë bestanddele saam (behalwe die bakpoeier) en vryf die botter in met jou vingers. Klits die eiers en bakpoeier saam en voeg by die meelmengsel. Voeg genoeg dikmelk by om ´n deeg te maak en meng goed. Knie, rol uit en sny in stukke wat jy diepbraai in olie.
Spaghetti met sampioene, knoffel, lemmetjie en rissie
(bedien 4)400g spaghetti, gekook80ml olyfolie4 knoffelhuisies, fyn opgesnysout en varsgemaalde swartpeper3 rooi rissies, ontpit en fyn opgesny1 bossie snylof500g sampioene, in kwarte gesnysap en skil van 3 lemmetjiesVerhit die olie en braai die knoffel en rissies vir 1 minuut. Voeg die uie en sampioene by en braai vir 5 minute tot die sampioene sag is. Meng nou alles saam oor lae hitte en bedien dadelik.
(bedien 8)2kg hoenderstukke500g jogurt100g klappersout2 teelepels masala½ teelepel kerriepoeier100g gemmer-en-knoffelsmeer1 teelepel borrie2 teelepels fyngemaalde koljander1kg uie, in dun skywe gesny300ml olyfolie1 takkie vars koljander1 takkie vars kruisement1 koppie waterMarineer die hoender vir ten minste ´n halfuur in sout, die gemaalde koljander en die smeer. Verhit die olie in ´n groot kastrol en braai die uie tot goudbruin. Voeg die hoender by en braai vir 10 minute. Voeg die water en jogurt by en kook vir 5 minute. Die res van die bestanddele kom nou by. Bedek en kook vir 20 minute.Bedien met rys.
3 eiers1 koppie Strooisuiker1 ½ koppie koekmeelknypie sout1½ teelepel bakpoeier½ koppie gemaalde amandels1 koppie Jogurt4 eetlepels olie1 teelepel lemoenskil baie fyn gerasper2 teelepels likeurStroop:- 3/4 koppie water2 eetlepels botter1 koppie strooisuiker3/4 koppie lemoensapKlits eiers en voeg suiker by. Klits tot donserig, Sif droë bestanddele en voeg by eiermengsel . Voeg amandels by. Verhit olie en voeg by asook jogurt. Roer tot goed gemeng. Voeg lemoenskil en likeur by. Bak by matige hitte vir 30 minute.Stroop:- Kook al die bestanddele, behalwe lemoensap. Haal van hitte af en voeg lemoensap by. Gooi oor koek sodra dit uit die oond kom.Laat koek afkoel en gooi dik laag versiersuiker oor. Versier met vars vrugte en gooi bietjie room oor die vrugte.
11/24/2008 11:49:00 am
1 kg kalamari-buise, kleintjies werk betergroot knoffel toontjies gekneusvars lemoensap van 1 lemoensout en vars gemaalde swart peper100ml olyfolie100 g margarienperi peri na smaakvars pietersielie en swart olywe om te versierPlaas kalamari in bak. Meng lemoensap en knoffel, peri peri, olyf olie, sout en peper en gooi oor kalamari. Sit in yskas vir ± 1 uur. Verwarm dikboomkastrol. Dreineer kalamari en braai droog, bietjie vir bietjie, en roer aanhoudend sodat dit nie aanbrand nie. ´n Bietjie sous kan bygevoeg word indien nodig. Dit moet mooi bruin wees. Haal uit en hou warm. Bak dan die res op dieselde manier. Voeg botter in pan en smelt. Voeg pietersielie by. Gooi oor kalamari en versier met olywe. Bedien dadelik.
(bedien 4)500g lamsvleis, in blokkies gesny4 eetlepels jogurt3 uie, gekap6 knoffelhuisies1 duimlengte gemmer3 eetlepels olyfolie6 swartpeperkorrels, fyngemaak4 kardamomsade, fyngemaak3 naeltjies, fyngemaak1 teelepel sout1 teelepel kerriepoeier2 teelepels gemaalde koljander500ml water2 eetlepels vars koljanderPlaas 2 uie, knoffel en gemmer in ´n voedselverwerker en maak fyn. Braai die oorblywende ui tot goudbruin. Voeg die speserye, sout en vleis by. Braai vir 8 minute tot bruin. Voeg die mengsel uit die voedselverwerker by en braai vir nog 10 minute. Voeg die rissie, koljander en jogurt by. Voeg die water by, meng, bedek en prut vir 1 uur tot die vleis sag is en die sous verdik het.Bedien warm saam met rys.
4 lemoenpampoentjies middeldeur gesny en ontpit3 koppies melk1 ½ eetlepel suiker3 eiers2 eetlepels meelblomKook pampoentjies tot gaar. Meng res van bestanddele en klits goed. Rangskik pampoentjies in bakskottel en gooi sous oor. Bak vir 20 minute of tot gaar.
450ml melk300ml mieliemeel1 teelepel sout50ml margarien gesmelt4 eiers geskei.Verhit melk tot kookpunt. verwyder van hitte en roer meel by, tot glad. Plaas terug op hitte en laat mengsel kook tot dik. roer nou en dan. Voeg sout en margarien stadig by. en verwyder van hitte . Laat goed afkoel. Klits eiergele en voeg by. Klits eier witte styf en vou by mengsel in. Bak in bakskottel in oond vir 35 minute.Stuur jou resepte na con@qvrp.net . Foto's van die resepte is ook welkom.
175 ml appel jogurt175 ml olie3 eiers liggies geklits175ml strooisuiker3 x 175ml bruismeel½ koppie baie fyn amandelsVersiersel:250ml versiersuiker175ml Appel JogurtMeng al die bestanddele vir die koekmengsel en klits vir 3 minute met elektriese klitser of 6 minute met hand. Gooi mengsel in pan en bak vir ± 1 uur tot gaar. Gooi koek uit en laat afkoel. Meng versiersel en gooi oor koek.Wenk: Gebruik jogurthouertjie om bestanddele in gelyke dele af te meet.
11/24/2008 11:35:00 am
Lekker potbrood saam met braaivleis.klaar brooddeeg250 ml room1 pakkie sop (sampioen is baie lekker)bietjie knoffelswartpeperenige ander vars kruiegrasuitjie gekerfpietersieliebasielkruidMeng alles saam en sit in gesmeerde ysterspot. Kan bak in oond, maar die lekkerste as dit op die vuur gedoen word. Sit kole om die pot en bo-op deksel en los vir ± 40 min. - tot mooi bruin bo-op is.Bedien warm saam braaivleis, potjie of sop.Resep: Yris du PlessisStuur jou resepte na con@qvrp.net . Foto's van die resepte is ook welkom.
Maaltydbeplanning bespaar hope tyd, geld en moeite en verseker boonop interessanter en meer gebalansseerde etes.In hierdie unieke kookgids is die beplanning reeds vir jou gedoen - kies net 'n maandspyskaart, doen jou aankope aan die hand van die volledige inkopielys, en volg die beproefde resepte agter in die boek. Die meer as 150 geregte is sonder fieterjasies maar lekker.Omdat gesinne se behoeftes en omstandighede verskil, maak Christelle Barnard en Eric Erasmus se spyskaartstelsel net voorsiening vir 365 hoofmaaltye. Volledige instruksies om eie spyskaarte vir ontbyt en middagete op te stel word egter verskaf; met 'n bietjie moeite kan die bestaande spyskaarte en inkopielyste dus aangevul word om alle gesinsetes in te sluit.
11/24/2008 11:23:00 am
Frik LombardOf jy nou ´n straatveër is en of jy ´n rekenaarprogrameerder is, een of ander tyd in jou lewe gebeur dit dat die wil om romanties te wees nie meer daar is nie. Maar wat moet jy doen om daardie wil terug te kry? Eerstens kan jy apteek toe hardloop en een van daardie blou pille gaan koop of jy kan ´n natuurlike metode gebruik, voedsel.Om iets te eet is in elk geval meer romanties as om pille te drink. Die koning van hierdie stimulante is oesters. Die vorm en smaak sal jou mond laat water vir dit wat voorlê. Knoffel, uie, tiemie en roosmaryn is ook hoog op die lys. Die bestanddele vorm natuurlik die basis van pastasouse. Hier moet ek net noem dat knoffel ook die teenoorgestelde uitwerking kan hê as dit deur net een van die twee vennote in die liefdespel geëet word.Speserye soos kardemom, naeltjies, gemmer en neutmuskaat kan ook nie weggegooi word nie. Hierdie speserye vorm natuurlik die basis van Indiese geregte. Hierdie speserye laat jou ´n warm gevoel kry en dit is natuurlik ´n voorvereiste in die liefdespel. Naeltjies en neutmuskaat word baie gebruik in disse wat voorberei word vir Kersfees.Sekere kosse bevat geen chemiese middels om jou te prikkel nie, maar net die vorm kan baie suggestief wees. Wanneer jy dit saam met jou geliefde eet in ´n romantiese omgewing weet mens nooit waar dit kan eindig nie. Die kos waarvan ek hier praat (wat meer suggestief is as iets anders) is aspersies.Seldery bevat androsterone. Dit is ´n manlike hormoon wat in staat is om dinge wakker te maak in vrouens. Verder word daar beweer dat piesangs goed is vir mans om hulle stamina te verhoog. Maar ongelukkig bestaan daar geen wetenskaplike bewyse hiervoor nie.Daar word altyd beweer dat ontbyt goed is vir ´n mens. Maar nou is daar bewyse hiervoor. Wanneer jy Hawermoutpap eet in die oggend laat dit jou dinge doen in die aand. Hawermout is ´n katalisator wat testosteroon by mans vrystel.Die stimuleerders kan nie vir romanse instaan nie. Daar is geen beter prikkelaar as ´n ete, saam met ´n heerlike bottel wyn en die regte atmosfeer wat die vuurtjie kan aansteek nie.Hou matigheid voor oë en moet net nie te veel eet nie.
11/24/2008 11:20:00 am
Nigella Christmas: Food, Family, Friends, Festivities is die beste geskenk wat jy vir jouself, familie of vriende kan koop.Die boek bevat betroubare en praktiese resepte wat maklik is om na te volg. Nigella gee praktiese raad oor hoe om te beplan en vooraf te kook.Nigella Christmas bevat 150 uitstekende, kleurvolle foto's deur Lis Parsons, insluitende foto's wat die metodes illustreer.Die resepte sluit alles in van Kersfeespoedings en -koeke tot maklike resepte vir inlê en koekies. Eenvoudige resepte wat dit maklik maak om vriende en familie oor die Kerstyd te onthaal met die minimum stres.Nigella deel die geheim van vooraf kook, dan vries en agterna stadig gaarmaak in die oond. Dit maak die Kerspartytjie 'n genot en gee jou meer tyd om te spandeer aan almal se drankies, waarvoor daar ook resepte in die boek is.Die boek is vol inspirasie en nuwe variasies van ou temas. Daar is resepte vir kalkoen, ham in gemmer gebak, 'n Sweedse Kersfees a la Nigella of wat van 'n vegetariese Kersfees.Nigella Christmas: Food, Family, Friends, Festivities gaan nooit iewers vergete raak op 'n boekrak nie. Jy sal jaar na jaar hierdie boek kan gebruik, vir inspirasie of net om die lewe bietjie makliker te maak tydens Kersfees.
1 pakkie gedroogde mopaniewurmsbottel rooiwynbotterknoffel, gemaalsout en peperSpoel die wurms deeglik af onder lopende water. Gooi dit in 'n pot saam met die wyn en laat dit week vir die beste deel van die dag.Kook die wurms in die wyn tot die wyn so te sê verdamp het.Plaas ´n homp botter in die pot sowel as die res van die bestanddele.Braai vir ´n paar minute oor hitte.Bedien op geroosterde Franse brood.resep: MakwasStuur jou resepte na con@qvrp.net . Foto's van die resepte is ook welkom.
115 g margarien115 g strooisuiker2 eiers1 eetlepel fyn kitskoffie140 g bruismeel2 teelepels bakpoeier50 g gekapte okkerneute½ koppie melkRoom die margarien en suiker tot baie lig.Voeg die eiers een vir een by en klop baie goed.Voeg nou die kitskoffie by en klop.Sif die bruismeel en vou in by die mengsel saam met die neute en melk.Bak in 'n matige oond van 190ºC vir ongeveer vir 30 minute.Vir die vulsel klop jy die volgende bestandele saam:115 g margarien230 g versiersuiker2 teelepels fyn kitskoffie4 teelepels melkSit dit tussen die koeklae en om die koek. Sprinkel ekstra gekapte okkerneute oor.
375 g botter450 ml suiker4 eiers2 kg bruismeel15 ml anys10 ml sout2,5 ml kremetart1 liter kookmelkSmelt die botter en suiker, laat afkoel en klop die eiers by.Sif die droë bestanddele saam en voeg saam met die kookmelk by die eiermengsel. Voeg anys by en maak aan tot ‘n deeg. Laat die deeg 5 minute staan.Rol in balletjies en pak teen mekaar in twee gesmeerde broodpanne van 220x120 mm.Bak vir sowat 1 uur in 'n voorverhitte oond by 180ºC tot gaar.Laat afkoel en droog die beskuit uit in 'n koel oond met die oonddeur oop.Stuur jou resepte na con@qvrp.net . Foto's van die resepte is ook welkom.
11/19/2008 11:01:00 am
Volgens Jamie Oliver is hierdie die boek wat hy altyd wou skryf. Dit is sy grootste en mees praktiese gids tot op hede wat jou die basiese tegnieke van kookkuns sal leer, net soos dit by Jamie se Fifteen restaurant vir eerstejaars geleer word.Leer hoe om die restaurant se gewilde disse te maak met eenvoudige resepte wat glad nie so eenvoudig smaak nie. Hy gee ook raad oor kombuisgereedskap en aankope.Leer meer oor die verskillende vleissnitte en hoe om dit gaar te maak. Slaan jou tande in die meer as 100 nuwe resepte wat jou kookpassie sal aanwakker en van jou 'n baaskok kan maak.Die instruksies is eenvoudig om te volg en daar is duidelike foto's indien jy dalk sou wonder. Hier en daar gee Oliver ook 'n wenk om dinge nog makliker te maak.Oor sy boek sê Jamie Oliver: "I'm going to be treating the reader like one of my students at Fifteen. I've broken down recipes to their simplest and I talk about buying and shopping tips, techniques and short cuts, but I have also given a great background of encyclopedic-type info at the start of each chapter which is really helpful stuff."
1½ koppie suiker1 koppie botter3 eiers2 eetlepels appelkooskonfyt4 koppies meelblom1 teelepels elk naeltjies (fyn), kaneel, gemmer en sout3 teelepels koeksoda1 koppie elk sultanas, korente, versuikerde skil, pitlose rosyne en melk¼ koppie warm water, afgekoel2 eetlepels brandewynSif meelblom, naeltjies, gemmer, kaneel en sout saam.Klop suiker en botter tot room. Voeg dan eiers een vir een by en klop goed.Voeg appelkooskonfyt by.Meng koeksoda met melk en voeg by bottermengsel.Voeg vrugte en droë bestanddele by bottermengsel en meng beurtelings met melk en water. Voeg brandewyn by mengsel en roer goed.Maak groot 'n doek klam en bestrooi met meelblom.Skep die mengsel daarop in die middel, laat bietjie ruimte toe vir rys, en bind goed vas.Sit 'n ou piering in kastrol met kokende water en sit poeding in. Kook vir ongeveer 4 uur. Kyk dat water nie droog kook nie. Voeg kookwater by indien benodig. Bedien met brandewynsous.Brandewynsous:750 ml kookwater2 stukke gemmer -vars - gekneus2 stukke pypkaneel4 naeltjies1 lemoen se skil250 ml suiker25 ml mielieblomknippie sout25 ml brandewynKook water, speserye en lemoenskil stadig saam totdat wat gegeur is.Syg deur en gooi water terug in die kastrol. Meng suiker, mielieblom en sout en voeg bietjie warm gegeurde water by en meng tot glad. Gooi die mensel by gegeurde water en kook dan alles saam tot sous dik en gaar is. Dit neem ongeveer 3 minute. Voeg brandewyn by net voor opdiening.Stuur jou resepte na con@qvrp.net . Foto's van die resepte is ook welkom.
750ml lae-alkohol rooiwyn75g suiker1 suurlemoen in skywe gesny3 lemoene in skywe gesny2 naeltjies1 stuk pypkaneelVerhit al die bestandele stadig saam. Moet NIE kook NIE. Roer aanhoudend. Verwyder van hitte en gooi deur ´n sif. Bedien dadelik.Stuur jou resepte na con@qvrp.net . Foto's van die resepte is ook welkom.
Kors:1 koppie meelblom1 teelepel bakpoeierknippie sout¼ koppie botter1 ekstra groot eier1 eetlepel olieVulsel:750g gaar hoender3 teelepels olie2 klein uie, fyngekap2 koppies gaar rys2 koppies melk4 ekstra groot eiers2ml gedroogde oreganum100ml mayonaiseknippie rissiesoutsout en peper na smaak1 koppie cheddar, opsioneelVoorverhit oond tot 200ºC. Smeer tertbord.Kors: Sif koekmeel, bakpoeier en sout saam. Vryf botter in tot die mengsel soos broodkrummels lyk. Klits olie en eier saam. Voeg meelmengsel by en meng deeg. Bedek met kleefplastiek en sit in yskas vir 20 minute.Sny hoender in stukkies en sit eenkant. Verhit olie en soteer ui daarin tot sag. Voeg hoender en rys by en roer deur. Haal van hitte af en voeg al die ander bestanddele by, behalwe kaas. Rol deeg uit en voeg tertbord met deeg. Prik die tertkors met vurk. Bak vir 10 minute in oond. Voeg vulsel in kors en gooi kaas oor. Bak vir 30 minute en laat staan vir 5 minute voor u inskep.
Desiree Huysamen het geskryf en gevra of ek enige voorstelle het vir ´n goue bruilof-middagete. Wat volg is nie net my voorstelle vir die ete nie, maar ook ´n paar wenke vir so ´n formele ete. Ons kan gerus meer so aansit by die huis.OPDIENINGWit eetgerei is altyd ´n treffer! Maak borde warm in die winter. ´n Gasvrou moet verkieslik al die geregte klaar maak VOOR die onthaal. As die gaste nie goed bekend is nie, los liewers skulpvis en knoffel uit.´n Spyskaart kan gerus gebruik word. Ek gebruik dit sefls vir my kinders op spesiale dae, bv. Kersdag.Bedien altyd voorgereg in klein porsies. Dit moet die aptyd wek en nie bevredig nie. Voorgeregte is nooit juis soet nie. Dit moet geurig en aantreklik wees. Neem altyd jou spyskaart in ag. As die maaltyd groot en swaar is, moet die voorgereg lig wees en ook andersom. Dit bestaan net uit een gereg. Die voorgereg se bestandele mag nie weer in hoofmaal voorkom nie. Onthou die voorgereg-eetgerei.Kry ´n kelner om te help met bediening. Die persoon moet altyd baie stylvol en netjies aangetrek wees. Kos word altyd van die linkerkant af bedien. Opskeplepels se handvatsels moet na die gas wys indien die gas self moet inskep. Dit is heeltemaal aanvaarbaar dat kos in die kombuis ingeskep word. Met vreemde gaste gaan dit moeilik wees, want jy ken nie hul smaak nie. Vuil borde word ook van die linkerkant verwyder, maar asseblief moet dit nie opgestapel nie want daar kan ´n glips kom. GEEN kos word by die tafel van die borde afgeskraap nie.Die kelner begin by die dameseregas wat aan die gasheer se regterkant sit. Na die eregas word die damesgas aan die linkerkant van die gasheer bedien. Daarna die ander dames en dan die die die manseregas en dan die ander mans.Bedien eers die groentes, dan vleise en dan souse. Verkieslik kan slaai op die tafel gelos word. Voorgeregte kan ook voor die tyd op die tafel gesit word. Dit vergemaklik die bediening. Onthou goeie bediening kan selfs ´n swak ete red.Wynglase kan as voorgereg en nagereg bakkies gebruik word. Sit ´n klein blommetjie in die voorgeregbordjie.By die koffie, gewoonlik geperkoleerd, moet ten minste sjokolade of sjokoladebeskuitjies bedien word.Indien kerse gebruik word vir versiering MOET dit aangesteek word. Blomme moet nie te hoog wees nie, die gaste moet mekaar kan sien. Blomme op die tafel moet ook nooit verlep lyk nie.DRANKIESSjerrie kan in die voorportaal op ´n tafel gesit word, MET sjerrie in glase en ook ´n bottel sjerrie of soveel as wat nodig sal wees. Daarby kan klein soutbeskuitjies en kaashappies ook neergesit word.Daar is vandag so ´n groot verskeidenheid wynglase op die mark. Onthou net groot is vir rooiwyn en klein vir witwyn. Bespreek jou keuse van wyn met die winkelassistent.Indien dit ´n groot onthaal is stel ek voor jy kontak ´n drankwinkel vir hulp. Hulle het gewoonlik kelners wat die drank bedien.Wyn word in dieselfde volgorde as die kos bedien. Die gasrou kan daarmee begin deur eerste haar servet uit haar glas te haal. Die gaste sal wel volg. Jy kan ook dat die gasheer die wyn toets. ´n Gasvrou moet altyd gemaklik lyk - sonder aansitterigheid - en altyd in beheer wees. Probeer om nie die tafel te verlaat nie. Gedurende ´n klein onthaal kan die wyn in ´n wynhouer naby die gaste of by die gasheer gehou word.Moet nooit wyn uit ´n doos bedien nie. As joy moet stel ek voor jy gebruik eerder ´n mooi houer.Vrugtesap en water is altyd welkom.VOORGEREGHelder sop - Behou ´n paar groot stukke groente stapel op in die sopbak met bietjie room bo-oor. Wyn: ´n chenin blanc of selfs ´n halfsoet sjerrie. Of gevulde pannekoekies met suurlemoen-mosterdsous bo-oor. Wyn: sauvignon blanc.HOOFGEREGGegeurde rys. Koop dit sommer by die winkel. Sny groterige stukke tamatie in rys voordat jy die uitskep. Dit moet net warm wees maar nie gekook. Dit lyk mooi. Pynappelstukke kan ook bygevoeg word.Klein vars boontjies, toegedraai in spek en met ´n tandestokkie vasgesteek, in min water stadig gekook tot gaar. Moenie te veel sout byvoeg nie want spek is reeds sout.Koop blikkies klein wortels. Dit werk vinnig en is sag. Roerbraai dit vinnig in botter en bruinsuiker. Dit moet nie pap kook nie. Hou warm.Kook klein aartappeltjies tot gaar. Braai dan vinnig in olyfolie en gekneusde knoffel. Net voor jy dit uit pan haal voeg vars gekapte pietersielie by en roer goed deur.Probeer bietjie ontbeende varknek of gerookte varkboud. Dit is anders en altyd ´n treffer.Skaaprol - Vra jou slagter om ´n ribbetjie te ontbeen. Hy kan dit vir jou stop of jy kan dit self doen. Kap die ontbeende ribbetjie met ´n vleishamer. Sout en peper na smaak (kan ook eers met olyfolie gesmeer word en met knoffel gevryf word). Neem vars spinasie (maak skoon en blanseer) pak dit op rib, volg dan met fyn gesnyde sampioene. Rol stewig op en werk vas met lyn. Bak in oond tot gaar. Wyn: merlot / shiraz.´n Slaai is nie nodig nie maar dit is jou keuse. Komkommer kan net in skyfies gesny en op slaaiblare gerangskik word met gekleurde soetrissierepies.NAGEREGKaaskoek is altyd ´n treffer maar wat van ´n korslose melktert met room? Wyn: port.bydrae: Petro van der Westhuizen
300 ml room1 teelepel suurlemoenskil, gerasper2 teeelepels suurlemoensap2 teelepels mostertkorrels1 blokkie hoenderaftreksel2 teelepels maizena1 eetlepel water2 eetlepels gekapte spruituitjiesMeng maizena met water tot glad. Meng al die ander bestanddele en kook in mikrogolf op hoog vir drie minute, roer so twee keer gedurende die drie minute. Vul pannekoekies met fyn hoendervleis en gebruik hierdie sous daarby.
2 koppies volroommelk, geklits met skuim bo-op100 g wit sjokolade in blokkies gebreek2 eetlepels brandewyn1 teelepel vanielje geursel2 koppies sterk, warm koffiekakaopoeierLaat die melk opkook en haal dan van die hitte af.Klits die sjokolade vinnig in tot gesmelt.Klits die brandewyn en geursel in tot dit skuimerig is.Giet warm koffie in koppies en skep die melk en skuim bo-op.Strooi kakao bo-oor.(vir 4 persone)Stuur jou resepte na con@qvrp.net . Foto's van die resepte is ook welkom.
1 teelepel kruisementwarm water´n druppel heuning1 lemmetjie skyfie1 teelepel vars gekapte gemmerMeng al die bestanddele saam, behalwe die heuning, en gooi deur ´n siffie. Voeg die heuning by.
Hennie250 ml botter500 ml suiker750 ml gekook en fyngemaakte soetpatats4 eiers3 koppies meel¼ teelepel koeksoda½ teelepel neutmuskaat1 teelepel kaneel1 teelepel vanielje½ koppie gekapte pakaneute½ koppie klapperVerroom die botter en suiker. Voeg die patats by en klits tot die mengsel lig is. Voeg die eiers een vir een by en klits goed tussenin. Kombineer al die droë bestanddele en roer by die koekmengsel. Voeg die vanielje, neute en klapper by. Bak in ´n gesmeerde koekpan teen 180ºC vir 1 uur en 15 minute.Maak 500g versiersuiker aan met die skil en sap van 1 lemoen en suurlemoen vir die versiering.
Vir die haastige kok – resepte met selgs 3 tot 6 bestanddeleHierdie nuutste publikasie van Suid Afrika se immer-gewilde skrywer van kookboeke, Annette Human, is vir die haastige kok bedoel. Dit bevat meer as 570 maklike resepte, almal met 6 of minder bestanddele.Nadat Annette etlike jare voltyds saam met haar man geboer het, werk sy nou weer aan resepte vir ’n splinternuwe boek. Naas die Bybel is Annette se boeke die grootste verkopers in Afrikaans!Dis nuut, dis beter, maar die pad tot liplekker-kos bly ewe kort.
Frik LombardWanneer dit by ongewone kosse kom sit ons nasie nie te ver van die tafel af nie. Hier dink ek maar net aan skaapkop eet, biltong en snaaks genoeg monkey gland-sous. Die buiteland dink ons is barbaars om gedroogde vleis te eet. Hulle kan dit nie verstaan dat ons vleis ophang om droog te word en dan te eet nie. Daar is ook ´n persepsie dat ons monkey gland-sous maak van ape se kliere. Maar wanneer hulle eers die delikatesses proe en eet dan is daar geen keer aan hulle nie.Maar dit is nie net by ons wat ons ongewone kosse eet nie. Die Japanese is bekend en beroemd vir Sushi. Ek verneem dat ´n goeie Sushi sjef ´n aantreklike salaris kan verdien. In een van die gewildste restaurante in Taiwan, waar die mense tou staan elke aand om te eet, is die spesialiteit vis. Maar dit is nie snaaks nie. Sodra jy inkom in die restaurant is daar ´n groot vistenk. Jou aandete swem so voor jou verby en jy kies die mooiste en lekkerste vis. Hulle vang dan jou vis vir jou. En net hier hardloop die papaja in die fan vas.Die sjef gooi die vis net so heel in die warm water en kook hom. Die vis word dan net so netjies opgesny in soveel porsies as wat daar mense in die geselskap is. Hier moet julle net let op my woordkeuses, nie oopgesny en skoongemaak nie maar opgesny met die derms en al. Die stuk wat jy in jou bord kry moet jy net so opeet met die derms en al. Of dalk kry jy die kop met oë. "Jig", is al wat ek kan sê.Franse en Italiaanse sjefs is lief om hane se kamme te gebruik om hulle disse mee te versier. Die haankamme is blykbaar heerlik maar so effe aan die taai kant. Die Aborigines van Australië is versot daarop om suikermiere en gekapte gemarineerde kangeroesterte te eet. In Oos-Europese lande en veral Rusland is beerpoot en beerskyf ´n delikatesse.In veral China is haaivinsop baie gesog. Daar hou hulle ook daarvan om gedroogde voëlneste te eet. In China en Taiwan is daar ook een honderd jaar oue eiers te koop. Dit word geëet op baie spesiale geleenthede, soos bv. wanneer ën groot saketransaksie afgehandel word.Gebraaide sprinkane en mopanie wurms is weer konigskos in Afrika terwyl miere gedoop in sjokolade bo aan die gourmet lys is in Japan. In Europe is skilpadvleis gesog en in sekere dele van Amerika is krokodilvleis gewild. In Meksiko is beespere gesog, veral van die beeste wat gesneuwel het in stiergevegte. Die lekkerny word gebraai in botter en olyfolie en met verskillende souse bedien.As ek so na die snaaksste disse kyk sal ek maar by biltong en monkey gland-sous hou. Die twee geregte waarvoor die res van die wêreld hulle neus optrek bly maar baie lekker en ek sal beslis nie my stukkie biltong ruil vir ´n beespeertjie nie.
11/18/2008 10:14:00 am
Hierdie wonderlike broodjie word in ´n mikrogolfoond gemaak en bak perfek elke keer.250 ml semels500 ml volkoringmeel250 ml gerolde koring125 ml sonneblomsaad50 ml pitlose rosyntjies5 ml bakpoeier5 ml sout500 ml karringmelk5 ml koeksoda25 ml sagte bruinsuiker25 ml olyfolieSmeer ´n 1,5 liter mikrogolf-broodpan van 25x10x7,5cm uit met botter. Voer die boom met ´n papierhanddoek uit. Strooi semels om die kante en bedek die bodem daarmee. Gooi die res van die semels in ´n mengbak. Meng die meel, koring, saad, rosyntjies, bakpoeier en sout met die semels in die mengbak. Meng die karringmelk en koeksoda saam in ´n aparte bak. Roer nou die suiker en olie by die melkmengsel. Voeg die melk-mengsel by die semelmengsel en meng goed. Skep die deeg in die pan en maak die bokant effens rond. Strooi bietjie gerolde koring oor. Plaas die pan op ´n onderstebo piering in die mikrogolfoond en mikrogolf vir 17 minute by 70% krag. (850 watt oond)Jy sal nooit weer ander brood wil eet nie.
Wortels met druiwe
100 ml botter15 ml mielieblom100 ml heuning10 ml suurlemoensap1 kg gaar warm jong worteltjies300 g druiwekorrelsSmelt die botter. Roer die mielieblom by tot glad. Voeg die heuning en sap by en roer oor matige hitte tot dit begin kook. Voeg die wortels en druiwe by en roer totdat dit deurwarm en geglaseer is. Bedien dadelik.
(bedien 6 persone)350g hoenderborsiessout en varsgemaalde swartpeper1 lourierblaar1 ui, dun gesny150g spek2 knoffelhuisies, fyn gekap1 groen soetrissie, dun gesny15ml witwyn30ml droeë oreganum60ml olyfolie½ blikkie sampioensop300g noedels1 stuk pypkaneelhandvol gerasperde cheddarhandvol gekapte pietersielieBedek die hoederborsies met water in ´n pan en voeg die lourier, peper en kaneel by. Bring tot kookpunt en prut vir 30 minute. Verwyder die hoender en hou warm. Verwyder die kruie en voeg sout by. Kook die noedels vir 7 minute in die water. Gooi die water af en spoel af met koue water.. Braai die ui, knoffel, rissie, oreganum, witwyn en spek saam tot sag. Sny die hoender in klein stukkies en voeg alles saam in ´n oondskottel. Bedek met kaas en bak teen 180ºC vir 30 minute.Versier met pietersielie.
Wat gebeur die maand?: Stellenbosch Street Soirées 22 Maart 2017
24 - 25 Maart 2017
Clocolan Plaaskultuurfees inligting >>
Sonskynfees inligting >>
ATKV-Oesfees inligting >>